Denifl oli voittamassa Itävallan joukkueessa joukkuekilpailun kultamitalia Val di Fiemmen maailmanmestaruuskilpailuissa 2003. Samoissa kilpailuissa hän sijoittui normaalikilpailussa kahdeksanneksi ja sprinttikilpailussa kymmenenneksi. Oslon MM-kilpailuissa 2011 hän oli normaalimäen Gundersen-kilpailussa 13:s. Val di Fiemmen MM-kilpailuissa 2013 hän sai joukkuesprintissä hopeaa parinaan Bernhard Gruber ja sijoittui suurmäen Gundersen-kilpailussa kuudenneksi. Lahden MM-kilpailuissa 2017 hän sijoittui suurmäen Gundersen-kilpailussa viidenneksi. Pyeongchangin olympialaisissa 2018 hän oli suurmäen ja 10 kilometrin hiihdon kilpailussa kahdeksas ja voitti pronssia Itävallan joukkueessa.